પરિવારમાં એક નવા સભ્યનો ઉમેરો થાય ત્યારે અગવડ ન પડે એની કાળજી લેવાના ત્રણ ઉપાય છે. પ્રથમ ઉપાય એ છે કે જેટલી જરૂર હોય એટલી જ હોમલોન લેવી જોઈએ જેથી રીપેમેન્ટ પર નિયંત્રણ રાખી શકાય. કપિલ વાધવાન કહે છે ‘પર્સનલ લોનના વ્યાજના દર હોમલોન કરતાં ઊંચા હોય છે એટલે એવી લોન લેવાનું બને ત્યાં સુધી ટાળવું જોઈએ. બીજું, આવાં દંપતીઓએ એ ગણતરી કરી લેવી જોઈએ કે કેટલાં વર્ષ તેઓ સંતાન નથી ઇચ્છતાં. સંતાન થાય એ પહેલાં પાંચ વર્ષમાં જો તેઓ હોમલોન ભરપાઈ કરી શકે તો ઉત્તમ.’